CELEX: 62017TN0510
Language: fi
Date: 2017-11-06 00:00:00
Title: Asia T-510/17: Kanne 4.8.2017 – Del Valle Ruiz ym. v. komissio ja SRB

6.11.2017   
            
            
               FI
            
            
               Euroopan unionin virallinen lehti
            
            
               C 374/35
            
         Kanne 4.8.2017 – Del Valle Ruiz ym. v. komissio ja SRB
   (Asia T-510/17)
   (2017/C 374/53)
   Oikeudenkäyntikieli: englanti
   
      Asianosaiset
   
   
      Kantajat: Antonia Del Valle Ruiz (Mexico City, Meksiko) ja 41 muuta (edustajat: P. Saini, QC, sekä asianajajat J. Pobjoy ja R. Boynton)
   
      Vastaajat: Euroopan komissio ja yhteinen kriisinratkaisuneuvosto (SRB)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Banco Popular Español S.A:ta koskevan kriisinratkaisumääräyksen hyväksymisestä yhteisen kriisinratkaisuneuvoston johdon istunnossa 7.6.2017 tehdyn päätöksen ja komission päätöksen (EU) 2017/1246 (1) sekä toteamaan lainvastaisiksi asetuksen (EU) N:o 806/2014 (2) 18 ja 22 artiklan
            
         
               —
            
            
               velvoittamaan vastaajat korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat yhdeksään kanneperusteeseen.
   
               1)
            
            
               Ensimmäinen kanneperuste, jonka mukaan SRB-asetuksen 18 artikla on lainvastainen, koska siinä säädetty menettely ei takaa sidosryhmille mahdollisuutta tulla kuulluksi eikä salli tuomioistuinvalvontaa, millä loukataan Euroopan unionin perusoikeuskirjan 41, 47 ja 48 artiklaa ja suhteellisuusperiaatetta.
            
         
               2)
            
            
               Toinen kanneperuste, jonka mukaan riippumatta siitä, onko SRB-asetuksen 18 artikla lainvastainen, riitautetuilla SRB:n päätöksellä ja komission päätöksellä loukataan perusoikeuskirjan 41, 47 ja 48 artiklaa.
            
         
               3)
            
            
               Kolmas kanneperuste, jonka mukaan SRB ja komissio loukkasivat oikeudettomasti ja suhteettomasti kantajien omaisuudensuojaa.
            
         
               4)
            
            
               Neljäs kanneperuste, jonka mukaan SRB ja komissio rikkoivat SRM-asetuksen 20 artiklaa, koska ne eivät suorittaneet asianmukaista ja riippumatonta arviointia ennen edellä mainittujen riitautettujen päätösten tekemistä.
            
         
               5)
            
            
               Viides kanneperuste, jonka mukaan SRB ja komissio rikkoivat SRM-asetuksen 18 artiklan 1 kohtaa katsoessaan, että asetuksen 18 artiklan 1 kohdan a ja b alakohdassa esitetyt edellytykset täyttyivät.
            
         
               6)
            
            
               Kuudes kanneperuste, jonka mukaan SRB ja komissio rikkoivat SRM-asetuksen 21 artiklan 1 kohtaa katsoessaan, että pääomainstrumenttien alaskirjaus- tai muuntamisvaltuuksien käyttämisedellytykset täyttyivät.
            
         
               7)
            
            
               Seitsemäs kanneperuste, jonka mukaan SRB ja komissio rikkoivat olennaisia menettelymääräyksiä jättäessään esittämättä asianmukaiset perustelut riitatuille SRB:n päätökselle ja komission päätökselle.
            
         
               8)
            
            
               Kahdeksas kanneperuste, jonka mukaan päättäessään liiketoiminnan myynnistä SRB ja komissio eivät kunnioittaneet suhteellisuusperiaatetta eivätkä kantajien luottamuksensuojaa koskevaa periaatetta, koska ne poikkesivat kriisinratkaisusuunnitelmasta ilman perusteita.
            
         
               9)
            
            
               Yhdeksäs kanneperuste, jonka mukaan SRM-asetuksen 18 ja 22 artiklalla loukataan toimivallan siirtoa koskevia periaatteita.
            
         
      (1)  Banco Popular Español SA:ta koskevan kriisinratkaisumääräyksen hyväksymisestä 7.6.2017 annettu komission päätös (EU) 2017/1246 (tiedoksiannettu numerolla C(2017) 4038) (EUVL 2017, L 178, s. 15).
   
      (2)  Yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annettu Euroopan parlamentin ja neuvoston asetus (EU) N:o 806/2014 (EUVL 2014, L 225, s. 1).